cyanic-selkie/wikianc huggingface dataset:
Dead by Daylight
Edut (Perks)
Pelaaja voi valita itselleen, riippumatta siitä pelaako selviytyjänä vai tappajana, enintään neljä ns. etua. Jokainen hahmo saa pelin aluksi itselleen kolme etua, jotka ovat henkilökohtaisia. Etuja voi ostaa Bloodwebistä Bloodpointseilla, joita saa suorittamalla tehtäviä tai ihan vaan pelaamalla (Custom Game ei myönnä pelaajalle Bloodpointseja). Jokaisessa Bloodwebissä voi olla enintään kaksi etua. Selviytyjien ja tappajien eduissa on jonkinlaisia eroja: Selviytyjän edut esim. antavat hahmolle mahdollisuuden hoitaa itseään ilman ensiapupakkausta, juosta nopeammin uloskäyntien auetessa ja niin edelleen. Tappajien edut taasen esim. näyttävät pelaajalle selviytyjien auran (ääriviivat), voi lukita generaattorin selviytyjältä ja niin edelleen. Pelissä on myös etuja, jotka kaikki pelaajat voivat jakaa keskenään, riippuen tosin siitä pelaako selviytyjänä vai tappajana.
Uhrilahjat (Offerings)
Ennen jokaisen pelin alkua pelaaja voi, etujen ja lisäosien (sekä esineiden mikäli pelataan selviytyjänä) lisäksi valita peliin yhden uhrilahjan. Uhrilahja on tapa vaikuttaa peliin tai bloodpoints-pisteiden keräämiseen. Myös pelinsisäisten tapahtumien (esimerkiksi pelin "syntymäpäivän" aikoihin) peliin tulee mukaan erilaisia uhrilahjoja. Jokaisen pelin alussa uhrilahjat poltetaan "leirinuotiolla", jonka äärellä pelaajat kuvaannollisesti ovat ennen pelin alkua, ja jonka jälkeen uhrilahja poistuu pelaajan käytettävistä. Kaikki lahjat voivat kasaantua keskenään tai niiden antama hyöty voidaan estää toisella lahjalla. Lahjojen kalleus bloodwebissä määräytyy niiden antaman hyödyn mukaan. Uhrilahjat voidaan jakaa muutamaan eri kategoriaan.
Lisäpisteuhrilahjat antavat riippuen lahjasta joko lahjan antaneelle, tai kaikille pelaajille lisäpisteitä (bonus bloodpoints) pelistä. Lisäpisteet saa prosenttimäärällisesti laskettuna. Prosenttimäärät ovat välillä 25%-100% (106% viimeisimmän tapahtuman uhrilahjassa). Lisäpisteprosentit kasautuvat, joten on käytännössä mahdollista saada 530% korotus pistemääriin mikäli kaikki antaisivat viimeisimmän tapahtuman, pelin 6-vuotisjuhlien, uhrilahjan (Firghtful Flan, 2022).
Pelaajien "onneen" vaikuttavat lahjat voivat nostaa pelaajien onnekkuutta korkeintaan 3%. Käytännössä tämä vaikuttaa vain siihen, jos yrittää päästä irti koukusta ilman apua muilta.
Nämä uhrilahjat vaikuttavat pelinsisäisiin elementteihin, joilla tässä tarkoitetaan luukkua (Hatch) ja kellaria (Basement). Näillä lahjoilla pystyy vaikuttamaan siihen, minne edellämainitut elementit suurinpiirtein sijoittuvat kartalla, käytännössä tarkoittaen päärakennusta (Main Building) tai tappajan mökkiä (Killer Shack). Nämä lahjat eivät vaikuta sijainteihin, mikäli kartassa ei ole päärakennusta tai tappajan mökkiä (sisäkartat).
Arkkujen määrään voi vaikuttaa siten, että peliin tulevien arkkujen määrää säädetään yhdellä tai kahdella (enemmän tai vähemmän) tämän kategorian lahjan antanutta pelaajaa kohden.
Selviytyjä voi päästä irti tappajan otteesta koukulle kantamisen aikana kiemurtelemalla (wiggle). Tähän tarvitsee tietyn määrän aikaa, joten sekä tappaja että selviytyjä voi vaikuttaa koukkujen väliseen matkaan uhrilahjoilla. Selviytyjä voi vaikuttaa vain yhdellä lahjalla (-1 metri), kun taas tappaja kolmella (+1.5, +2.5, +3.5 metriä)
Memento Mori eli lyhyemmin Mori on tappajalle mahdollinen mekaniikka pelissä. Sen voi saada käyttöön hahmon, lisäosan tai uhrilahjan perusteella. Memento Morissa tappaja ei vie selviytyjää enää koukulle uhrattavaksi, vaan tappaa selviytyjän omin käsin siihen paikkaan. Jokaisella tappajalla on omannäköinen Memento Mori, ja memento morin käynnistäminen käynnistää siihen liittyvän animaation. Memento Morin hyöty on se, ettei tappajan tarvitse nostaa selviytyjää olalleen ja lähteä viemään koukulle, mikä estää mahdollisen kiemurtelun ja häiritsee joitain etuja (Perks). Nämä uhrilahjat ovat salaisia, joten kukaan selviytyjistä ei nää ennen pelin loppua, että tappaja oli laittanut Memento Morin uhrilahjaksi.
Pelaaja voi vaikuttaa näillä lahjoilla pelialueeseen (Realm). Pelattava kartta (Map) on aina versio jostain tietystä pelialueesta, ja tällä uhrilahjalla pelaaja voi nostaa todennäköisyyttään päästä pelaamaan jonkin tietyn pelialueen karttaan. Pelissä on tällä hetkellä (8/2022) 17 pelialuetta ja 38 karttaa. Joillain pelialueilla on vain yksi mahdollinen kartta.
Pelaajien aloituspaikkaan vaikuttavat uhrilahjat ovat nimeltään Käärinliinoja (Shrouds). Selviytyjien Käärinliinat voivat vaikuttaa pelaajien aloituspaikkaan siten, että selvityjät voivat aloittaa pelin joko pareina tai yhtenä rymänä, tai "mahdollisimman kaukana tappajasta". Tappajalla on yksi Käärinliina-uhrilahja, jolla pystyy erottamaan kaikki selviytyjät pelin alussa.
Nämä uhrilahjat vaikuttavat joko selviytyjien omiin tavaralisäosiin (item add-on) tai tappajan omaan kykylisäosaan. Yksi uhrilahja myös nostaa todennäköisyyttä siihen, ettei Entity ota huomioon uhrilahjoja, joissa pyydetään pääsyä tietylle peliauleelle.
Jason Hawke
Jason Hawke (s. 14. helmikuuta 1979 Schwetzingen) on saksalainen homopornonäyttelijä. Hän esiintyi kymmenissä elokuvissa vuosina 2000–2006. Hän on versatile eli esiintynyt sekä top- että bottom-rooleissa. Hän on 178-senttinen, ja hän on esiintyessään käyttänyt myös nimiä Jason Hawk ja Jay Heiss. Hawke on saanut useita palkintoehdokkuuksia (Grabby, GayVN).
Loppi (Salo)
Loppi eli Lopenkylä, joskus myös Lope, on kylä Salossa. Loppi sijaitsee Uskelanjoen varrella lähellä vanhaa Perttelin vastaista rajaa.
Historiallinen Hiidentie kulkee Lopen läpi. Lopessa on ollut 1700-luvulla kolme isoa maatilaa: Uoti, Perttu ja Haitio. Tiloilla on ollut yhteinen mylly Uskelanjoen Lopenkoskessa. Säilyivät alkuperäisellä yhteisellä kylätontilla isojaon jälkeen, mikä ei ollut yleistä, mutta ne paloivat 1800-luvulla, minkä jälkeen tilat siirtyivät omille mailleen. Maatiloista lohkottiin runsaasti pientiloja 1900-luvun alussa. Kylässä toimi tuolloin hetken aikaa kauppa.
Mastosjärvi
Mastosjärvi on Pirkanmaalla Ylöjärvellä Vahannan kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 15,2 hehtaaria ja se on 750 metriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 2,2 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 103,1 metriä mpy.
Rose Leslie
Rose Eleanor Arbuthnot-Leslie, lyhyemmin Rose Leslie, (s. 9. helmikuuta 1987 Aberdeen, Skotlanti) on skotlantilainen näyttelijä. Leslie näytteli Gwen Dawsonia Downton Abbey -televisiosarjan ensimmäisellä tuotantokaudella vuonna 2010, ja vuosina 2012–2014 hän näytteli Ygritteä televisiosarjassa Game of Thrones.
Leslie kasvoi Lickleyheadin linnassa sukunsa tiluksilla lähellä Aberdeenia ennen kuin lähti Millfieldin kouluun Englantiin ja sitten opiskelemaan näyttelemistä London Academy of Music and Dramatic Artiin. Vuonna 2009 hänet palkittiin BAFTA Scotlandin uuden tulokkaan palkinnolla roolistaan televisioelokuvassa New Town. Sen jälkeen seurasivat roolit Downton Abbeyssä ja Game of Thronesissa. Loppuvuodesta 2013 Leslie valittiin näyttelemään brittiläisen Utopia-televisiosarjan toiselle tuotantokaudelle.
Yksityiselämä
Leslie ja Game of Thronesissa näytellyt Kit Harington alkoivat seurustelemaan vuonna 2012. He ilmoittivat kihlautumisestaan syyskuussa 2017 The Times -aikakauslehden kautta. Pari meni naimisiin 23. kesäkuuta 2018. Vuonna 2021 Leslie ja Harrington saivat esikoispoikansa.
Shadow Cities
Shadow Cities on suomalaisen Grey Arean Applen mobiililaitteille kehittämä GPS-paikannukseen perustuva videopeli, jossa kaksi pelaajaryhmää taistelee fantasiamaailmassa keskenään. Peli julkaistiin Suomessa vuonna 2010. Vuonna 2011 Grey Area sai 1,9 miljoonan euron rahoituksen pelin kansainväliseen julkaisuun Vuonna 2013 Grey Area sulki pelin palvelimet ja poisti pelin Applen sovelluskaupasta.
Pelimekaniikka
Pelimaailma on OpenStreetMapin kartan pohjalta luotu virtuaalimaailma, jossa pelaaja metsästää henkiä ja tasojen kertyessä oppii uusia loitsuja. Pelissä loitsiminen tapahtui piirtämällä riimuja sormella iPhonen ruudulle. Pelin edetessä pelaaja voi liittyä toiseen pelissä olevista keskenään taistelevistä ryhmittymistä.
Flon
Flon on seuraavien henkilöiden sukunimi:
VLF (taajuusalue)
VLF (, hyvin matala taajuus ), joskus myös hyvin pitkät aallot eli VLW , on Kansainvälisen televiestintäliiton (ITU) termi radiotaajuusalueelle, joka kattaa 3–30 kHz:n radioaallot (aallopituusalue 10–100 km; 'hyvin pitkät aallot'). VLF on akronyymi englannin kielen sanoista very low frequency ('hyvin matala taajuus').
Hyödyntäminen
VLF-radiotaajuusalueen taajuuksia käytetään muun muassa maaperätutkimuksiin ja sukellusveneiden kanssa viestimiseen ja aikamerkin lähettämiseen radio-ohjatuille kelloille. Koska aallonpituusalue alkaa kymmenestä kilometristä, on aluetta kutsuttu suomeksi myös peninkulma-aalloiksi. VLF-alueen radioaalto etenee pinta-aaltona tuhansia kilometrejä, eivätkä ydinräjähdykset vaikuta niihin merkittävästi.
Merzifon
thumb|270px|Merzifonin Sofular-moskeija, rakennettu 1501. thumb|270px|Amasyan Merzifonin lentokenttä. Merzifon on kaupunki ja piirikunta Amasyan maakunnassa Anatolian pohjoisosassa Turkissa.
Nimi
Kaupungin nimi on nykyturkiksi Merzifon. Nimestä on käytetty aiemmin erilaisia muotoja, kuten esim. Merzifūn, Mārsiwān ja Mersiwan. Tutkija Özhan Öztürkin mukaan kaupungin nimi juontuu rajaa tarkoittavan persiankielisen sanan Mers ja armeniankielisen kaupunkia tarkoittavan sanan van muodostamasta yhdyssanasta, joka tarkoittaisi rajakaupunkia.
Historia
Turkkilaisten saavuttua alue siirtyi Danishmendien dynastian haltuun eikä Bysantti saanut vallattua sitä koskaan takaisin. 1300-luvun lopulla Osmanien valtakunnan sulttaani Bayezid I valtasi alueen ja liitti sen valtakuntaansa. Osmanien aikana kaupunki oli tunnettu kulttuurista ja sivistyneistöstään, ja se toimi kirjanoppineiden ja kirjailijoiden kohtauspaikkana. Se oli myös kahden 1600-luvun suurvisiirin, Kara Mustafa paššan ja Hacı Ali paššan syntymäpaikka. Molempien visiirien nimien eteen liitettiin lisänimi Merzifonlu, merzifonilainen. Vaurastuttuaan erityisesti Kara Mustafa pašša tuki kaupungin infrastuktuuria ja kehittämistä useiden rakennusprojektien muodossa. Hänen perustamansa waqf rakensi Merzifoniin muun muassa koulun, moskeijan ja puhtaan veden lähteen. Kaupungissa oli myös useampia derviššien tekkejä, luostareita. 1800-luvulta 1930-luvulle siellä sijaitsi yhdysvaltalainen protestanttien lähetyssaarnaajien keskus. Kaupungin armenialaisvähemmistö kärsi suuria menetyksiä armenialaisten kansanmurhan yhteydessä ensimmäisen maailmansodan aikana.
Nykyaika
Nykyaikana Merzifon on tyypillinen suurehko, mutta hiljainen anatolialaiskaupunki. Se toimii palvelukeskuksena kaupungilaisten lisäksi Merzifonin piirikunnan asukkaille, ja kaupungissa on useita sairaaloita ja kouluja sekä oikeusistuin, mutta kulttuurillisesti se ei ole kovin kiinnostava. Kaupungin läheisyydessä sijaitsee Turkin ilmavoimien Amasyan Merzifonin lentotukikohta, jota käyttävät myös matkustajalentoyhtiöt Turkish Airlines ja Pegasus Airlines.
Chris Charming
thumb|right|Chris Charming oikealla
Chris Charming (s. 29. tammikuuta 1959) on saksalainen pornonäyttelijä. Hän aloitti esiintymisen vuonna 1997 ja lisäksi ohjaajan työt vuonna 2000. Hän on 178-senttinen. Vuoden 2010 AVN-palkintojen jaossa Charmingille myönnettiin Hall of Fame -paikka. Hän on toiminut myös Penthousen mallina.
Conn Findlay
Conrad Francis ”Conn” Findlay (24. huhtikuuta 1930 Stockton, Kalifornia – 8. huhtikuuta 2021 ) oli yhdysvaltalainen soutaja ja purjehtija. Hän valmistui Etelä-Kalifornian yliopistosta vuonna 1956.
Findlay saavutti olympiamitaleja molemmissa lajeissaan. Soudussa hän voitti perämiehellisessä kaksikossa kultaa Melbournessa 1956 ja Tokiossa 1964 sekä pronssia Roomassa 1960. Purjehduksessa hän saavutti pronssimitalin Tempest-luokassa Montréalissa 1976.
Antaverkanlammi
Maantietoa
Lammen pinta-ala on 3,8 hehtaaria ja se on 400 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,6 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Lammen vedenpinnan korkeus on 95,4 metriä mpy.
Tsukuba (1905)
Tsukuba oli vuonna 1907 valmistunut keisarillisen Japanin laivaston Tsukuba-luokan taisteluristeilijä, joka tuhoutui räjähdyksessä Yokosukanlahdella 14. tammikuuta 1917. Se osallistui ensimmäiseen maailmansotaan.
Valmistus
Alus tilattiin 1904 Kuren laivastontelakalta, missä köli laskettiin 14. tammikuuta 1905. Alus laskettiin vesille vielä saman vuoden lopulla 26. joulukuuta ja otettiin palvelukseen 14. tammikuuta 1907.
Palvelus
Hieman palvelukseen oton jälkeen alus lähti amiraali Goro Ijuinin johdolla Yhdysvaltoihin osallistuakseen Jamestownin maailmannäyttelyyn, mistä se jatkoi matkaansa Britteinsaarille Portsmouthiin palaten Intian valtameren kautta Japaniin. Paluun jälkeen alus liitettiin osastoon, joka saattoi lokakuussa 1908 Yhdysvaltain laivastoa Japanin aluevesillä.
Ensimmäisessä maailmansodassa alus osallistui Qingdaon taisteluun sekä lukuisiin eteläisen Tyynenmeren ja Intian valtameren operaatioihin osana ympärysvaltojen käyttöön luovutettua Japanin laivastoa. Alus osallistui 4. joulukuuta 1915 keisari Taisōn pitämään keisarillisen Japanin laivaston katselmukseen Yokohamassa, mihin osallistui kaikkiaan 124 alusta. Laivastokatselmus uusittiin Yokohamassa 25. lokakuuta 1916.
Tsukuba räjähti 14. tammikuuta 1917 Yokosukan satamassa. Upotessaan alus vei mukanaan 305 miehistönjäsentä. Turman todettiin johtuneen ammusvaraston palosta. Hylky nostettiin ja sitä käytettiin laivaston ilmavoimien maalina. Alus poistettiin virallisesti alusluettelosta 1. syyskuuta 1917 ja romutettiin vuonna 1918.
Alpo Rönty
Alpo Rönty (s. 1941 ) on suomalainen Hämeenlinnassa asuva lehtori ja suomentaja.
Rönty pääsi ylioppilaaksi 1961 Sotkamon yhteiskoulusta. Hän opiskeli kieliä ja toimi sitten vuodesta 1968 lähtien Lappeenrannassa englannin, latinan ja venäjän kielen opettajana.
Phan Thị Kim Phúc
Phan Thị Kim Phúc (s. 2. huhtikuuta 1963 Long An, Vietnam) nousi maailman tietoisuuteen valokuvasta, jonka otti Associated Press (AP) -valokuvaaja Huỳnh Công Út (tunnetaan ammattinimellä Nick Ut) 8. kesäkuuta 1972 Trảng Bàngin kylässä, Vietnamissa. Kuvassa noin yhdeksänvuotias, selästä pahoin palanut alaston tyttö (Kim Phúc) juoksee muiden lasten tapaan kohti kameraa, paeten Etelä-Vietnamin joukkojen harhaan osunutta napalm-hyökkäystä.
Nick Utin ottama valokuva voitti aikanaan Pulitzerin palkinnon ja World Press Photon palkinnon vuoden lehtikuvasta.
Vuonna 1992 Kim Phúc ja hänen tuore aviomiehensä Bùi Huy Toàn hakivat poliittista turvapaikkaa Kanadasta, joka heille myös myönnettiin. Pariskunnalla on kaksi lasta.
Vuonna 1997 perustettiin hänen nimeään kantava yleishyödyllinen The Kim Foundation International -säätiö, jonka tavoitteena on tukea kansainvälisiä järjestöjä, jotka tarjoavat lääketieteellistä apua sotien ja terrorismin lapsiuhreille. 10. marraskuuta 1997 Kim Phúc nimitettiin Unescon hyvän tahdon lähettilääksi. Kim Phúcin elämäkerta julkaistiin 1999 nimellä The Girl in the Picture: the Story of Kim Phuc, the Photograph and the Vietnam War (suomeksi Tyttö kuvassa: Kim Phucin tarina). Kirjoittajana oli Denise Chong.
Keltanokitkerö
Keltanokitkerö (Picris hieracioides) on asterikasvien (Asteraceae) heimoon, kitkeröiden (Picris) sukuun kuuluva kasvilaji. Se on kaksi- tai monivuotinen ruohovartinen kasvi, joka erittää maitiaisnestettä. Vankkarakenteisuutensa sekä kankeakarvaisuutensa perusteella keltanokitkerö on suhteellisen helposti erotettavissa muista jokseenkin samannäköisistä kasvilajeista.
Keltanokitkerö voi kasvaa noin metrin korkuiseksi ja sen varsi on kasvutavaltaan pysty sekä usein punajuovainen. Lehdet ovat puikeita ja mutkalaitaisia sekä useimmiten laidoiltaan aaltoilevia. Alimmat lehdet ovat ruodillisia ja ylimmät ruodittomia. Keltanokitkerön kukinnot ovat jokseenkin huiskilomaisesti sijaitsevia mykeröitä. Mykeröt ovat enintään 3 cm leveitä ja niiden kukat ovat keltaisia. Keltanokitkerö kukkii heinä–elokuussa. Keltanokitkerön hedelmät ovat lenninhaivenellisia.
Keltanokitkerö kasvaa kuivilla niityillä, mäenrinteillä sekä tienpientareilla. Suomessa keltanokitkeröä tavataan lähinnä eteläisessä ja itäisessä Suomessa.
Keltanokitkerön tieteellisen nimen lajinimi (hieracioides) viittaa ukonkeltanoihin (Hieracium), joita keltanokitkerö jokseenkin muistuttaa.
Bianca Beauchamp
thumb|200px|Bianca Beauchamp Bianca Beauchamp (s. 14. lokakuuta 1977 Montreal, Quebec, Kanada) on kanadalainen fetissi- ja glamour malli. Hänen äitinsä on italialainen. Beauchamp on nimetty Bianca Jaggerin mukaan. Seksuaaliselta suuntautumiseltaan Beauchamp on biseksuaali.
Yleisurheilun alle 20-vuotiaiden Euroopan-mestaruuskilpailut 2011
Vuoden 2011 yleisurheilun alle 20-vuotiaiden Euroopan-mestaruuskilpailut käytiin 21.–24. heinäkuuta Kadrioru staadionilla Tallinnassa Virossa.
Mitalistit
Käytetyt lyhenteet:
Panepistimíou
Panepistimíou on Ateenan keskustan keskeisiä pääkatuja 1800-luvulla muodostetussa asemakaavassa. Kadun varrella on lukuisia arkkitehtonisesti merkittäviä rakennuksia, joista monet edustavat uusklassista arkkitehtuuria. Kadulla sijaitsevat muun muassa Ateenan yliopiston päärakennus, josta katu on saanut nimensä, sekä Ateenan akatemia ja Kreikan kansalliskirjasto, jotka muodostavat yhdessä Ateenan ”uusklassisen trilogian”. Kadun varrella sijaitsevat myös Numismaattinen museo eli Ilíou Mélathron -huvila, Ateenan arkeologisen seuran rakennus, katolinen Pyhän Dionysios Areopagitan katedraali, Arsákeio- eli Arsakeion-koulu, vanha silmäsairaala (Ofthalmiatreío), Serpiérin huvila sekä useita merkittäviä pankkitaloja ja liikkeitä. Kadulla on myös Ateenan metron asema Panepistímio.
Katu nimettiin vuonna 1945 virallisesti Elefteríou Venizélou -kaduksi 1900-luvun alkupuolen merkittävän poliitikko Elefthérios Venizéloksen mukaan, mutta nimi ei ole yleistynyt käyttöön kovin laajalti. Katu kulkee samansuuntaisesti sen itäpuolella sijaitsevan Akadimías-kadun sekä länsipuolella kulkevan Stadíou-kadun kanssa.
Arquata del Tronto
San Benedetto del Tronto on kaupunki Italiassa Marchen alueella olevassa Ascoli Picenon maakunnassa. Se sijaitsee Apenniinien vuoristossa. Kunta kuuluu osittain kahteen kansallispuistoon: pohjoisessa on Monti Sibillinin kansallispuisto ja etelässä Gran Sasson ja Monti della Lagan kansallispuisto.
Historia
Kaupungin historia ulottuu roomalaisten aikaan saakka, jolloin sen kautta kulki roomalainen tie Via Salaria. San Benedetto del Tronto sijaitsi strategisesti tärkeällä paikalla Napolin kuningaskunnan ja Kirkkovaltion rajalla. Kaupunkia suojaamaan rakennettiin 1200-luvulla linna Rocca di Arquata del Tronto. thumb|left|Rocca di Arquata del Tronto
Arquata del Tronto tuhoutui pahoin vuonna 2016 tapahtuneessa maanjäristyksessä.
Ruutanalammi (Tampere)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Lammen vedenpinnan korkeus on 95,4 metriä mpy.
Santiponce
Santiponce on kunta Sevillan maakunnassa Andalusiassa Espanjassa. Maakunnan pääkaupunkiin Sevillaan on matkaa noin seitsemän kilometriä.
Itálica oli ensimmäinen roomalaisten Espanjaan perustama kaupunki (perustettu 206 eaa.). Rooman keisarit Trajanus ja Hadrianus syntyivät Itálicassa. Itálicassa sijaitsee yksi suurimmista roomalaisten amfiteattereista, jossa oli paikkoja noin 20 000 katsojalle. Itálican rauniot sijaitsevat Santiponcessa.
Monasterio de San Isidoro del Campo on Alonso Pérez de Guzmánin (Guzmán El Bueno) vuonna 1301 perustama luostari, joka koostuu kahdesta goottilaisesta kirkosta ja kahdesta luostarista, jotka edustavat mudéjar-tyylisuuntaa.
Uulatuote
thumb|250px|Uula Color Oy:n logo Uula Color Oy on suomalainen perheyritys, joka valmistaa perinteisiä ja luonnonmukaisia ulkomaaleja, sisämaaleja sekä muita puunkäsittelyyn liittyviä tuotteita. Uula Color Oy sijaitsee Kokemäen Kauvatsalla.
Historia
Uula Color Oy:n tarina alkoi vuonna 1978 Nurmossa, kun Arto Uunila perusti perheensä kanssa Uulatuote Oy:n. Uunila aloitti toiminnan keittämällä aluksi punamultaa yhdessä poikansa ja vaimonsa kanssa. Pienestä verstaasta kehittyi perinnemaalien valmistaja. Uulatuote Oy siirtyi Pohjanmaalta Kokemäen Kauvatsalle vuonna 1987. Nykyisin Uulatuote Oy on Uula Color Oy.
Nykyinen yritys
Yrityksen tarkoituksena on tarjota hengittäviä, ekologisia ja muovittomia maaleja puupintojen käsittelyyn.
Aiheesta muualla
www.uula.fi
Pahalammi (Ylöjärvi, Länsi-Teisko)
Pahalammi on Pirkanmaalla Ylöjärvellä Länsi-Teiskon kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,2 hehtaaria ja se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Lammen vedenpinnan korkeus on 125,6 metriä mpy.
Petri Tapio Mattson
Petri Tapio Mattson (s. 1973 Haapajärvi) on suomalainen viulisti, yhtyeenjohtaja ja viulunrakentaja.
Mattson on vanhan musiikin yhtye Opus X:n perustaja, ja on toiminut sen taiteellisena johtajana vuosina 1995–2006 ja uudelleen vuodesta 2009 alkaen. Vuosina 1999–2005 hän toimi Kuudennen kerroksen orkesterin (nyk. Suomalainen barokkiorkesteri) konserttimestarina. Hän on esiintynyt myös Helsingin Barokkiorkesterin, Suomalais-virolaisen barokkiorkesterin, Tallinnan barokkiorkesterin, Lappeenrannan kaupunginorkesterin ja Haapaveden kamariorkesterin konserttimestarina ja sooloviulistina.
Viulun ja viola da gamban lisäksi Mattson on esiintynyt myös alttoviulun soittajana. Hän on levyttänyt Alba-, BIS-, Ondine-, Fuga-, Naxos-, Aeolus- ja La Bottega Discantica -levymerkeille. Hän on opiskellut viulunrakennusta haapavetisen viulunrakentajan Pekka Suihkosen opastuksella.
The Hawaii Express
Historia
The Hawaii Expressin perusti vuonna 1981 liikemies Michael Hartley, joka oli aiemmin perustanut pienen Island Pacific Airlinesin, jonka Air Hawaii osti vuonna 1978. Yhtiön tarkoituksena oli tarjota edullisia lentoja Honolulun ja Los Angelesin välillä. Se aloitti toimintansa elokuussa 1982 Boeng 747 -koneella, johon oli tavallisen noin 400 istuimen sijasta asennettu 501 turistiluokan istuinta. Liput reitillä maksoivat 89,95 dollaria. Huhtikuussa 1983 The Hawaii Express hankki kaksi Douglas DC-10 -konetta, ja 747 poistui laivastosta toukokuussa.
Kalifornian ja Havaijin välistä liikennettä aiemmin hallinneet United Airlines ja Western Airlines alkoivat vuonna 1983 laskea hintojaan voidakseen kilpailla The Hawaii Expressin halpojen hintojen kanssa. Kun The Hawaii Express ei reagoinut hintakilpailuun tarpeeksi aggressiivisesti, yhtiön tyytymätön johtokunta erotti Michael Hartleyn. Yhtiö ajautui pahoihin talousvaikeuksiin, ja joulukuun 1983 puolivälissä se oli jo lähellä lentojen lopettamista. Sijoittajien pelastuspaketin turvin se jatkoi vielä toimintaansa, mutta meni konkurssiin ennen vuoden loppua.
Laivasto
pienoiskuva|The Hawaii Expressin Boeing 747-100. The Hawaii Express käytti toimintansa aikana kolmea lentokonetta.
Kohteet
The Hawaii Expressin ainoa reitti oli Honolulu–Los Angeles, jota yhtiö elokuun 1983 aikataulun mukaan lensi kolmesti päivässä kumpaankin suuntaan. Lisäksi se suunnitteli avaavansa uuden reitin San Franciscosta Honoluluun helmikuussa 1984.
Peiraiós
Peiraiós (, ”Pireuksen katu”) on katu Ateenassa ja sen metropolialueella Kreikassa. Se kulkee Omónoia-aukiolta Pireukseen. Katu on osa Kreikan kansallisteiden verkostoa numerolla EO56.
pienoiskuva|vasen|Panagí Tsaldári -katua. Katu on vanha Ateenan keskustan ja Pireuksen sataman yhdistänyt päätie Ateenan 1800-luvun asemakaavassa. Kadun koillispään ensimmäinen kilometri Omónoia-aukiolta Kerameikókseen on nimetty erikseen Panagí Tsaldári -kaduksi (Οδός Παναγή Τσαλδάρη, Odós Panagí Tsaldári) Kreikan vuosien 1932–1935 pääministeri Panagís Tsaldáriksen mukaan. Osuus on vanhan Ateenan pääkatuja ja muodostaa luoteisen sivun vanhan keskustan katukolmiossa, jonka kulmissa ovat ja Sýntagma- ja Omónoia-aukiot sekä Kerameikós. Kolmion muut kadut ovat Ermoú ja Stadíou.
Mikko Piitulainen
Piitulaisen vanhemmat olivat talollinen Antti Piitulainen ja Maria Hämäläinen. Hän kävi kansakoulun, kansanopiston ja maamieskurssin ja toimi maanviljelijänä Impilahdella. Piitulainen toimi myös asianajajana 1905–1932.
Piitulainen oli kansanedustajana 1919–1922 ja 1924–1927 edustaen Viipurin läänin itäistä vaalipiiriä. Hän tuli eduskuntaan helmikuussa 1919 maalaisliiton Aleksis Salovaaran tilalle. Piitulainen oli myös Impilahdella kuntakokouksen varapuheenjohtajana, kunnanvaltuuston puheenjohtajana ja kunnallislautakunnan jäsenenä.
Mikko Piitulainen oli naimisissa vuodesta 1913 Maria Aarnion kanssa.
M-Aminofenoli
m-Aminofenoli eli 3-aminofenoli (C6H7NO) on aminofenoleihin kuuluva aromaattinen orgaaninen yhdiste. Yhdistettä voidaan käyttää muun muassa lääkeaineiden ja väriaineiden valmistukseen. m-Aminofenoli on o- ja p-aminofenolien isomeeri.
Valmistus ja käyttö
Tyypillisimmin m-aminofenolia valmistetaan kuumentamalla m-aminobentseenisulfonihappoa natriumhydroksidin kanssa 250 °C:n lämpötilaan. Tuote uutetaan dietyylieetterillä ja puhdistetaan tislaamalla alipaineessa. Toinen teollisuudessa käytetty tapa on resorsinolin ja ammoniakin välinen reaktio. Ainetta muodostuu myös pelkistettäessä m-nitrofenolia, mutta tämä tapa ei ole teollisessa mittakaavassa riittävän tehokas ollakseen kannattava.
m-Aminofenolia käytetään muun muassa väriaineiden, esimerkiksi rodamiinivärien, sekä väriaineintermediaattien valmistukseen ja se on ainesosa useissa hiusväreissä. Siitä voidaan valmistaa myös lääkeaineita esimerkiksi 4-aminosalisyylihappoa, edrofonia ja neostigmiinia sekä maatalouskemikaaleja kuten formetanaattia. m-Aminofenolia käytetään myös klooria sisältävien termoplastisten muovien stabilisaattorina.
Ympyriäinen (Tampere)
Ympyriäinen on Pirkanmaalla Tampereen Terälahdessa sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,2 hehtaaria ja se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Lammen vedenpinnan korkeus on 122,5 metriä mpy.
Iranin armenialaiset
Iranin armenialaiset ovat Iranissa asuvia armenialaisia. Armenialaiset ovat Iranin suurin kristitty vähemmistö ja heitä on eri arvioiden mukaan 150 000 – 200 000. Armenialaisten valtaosan juuret juontuvat Persian Safavidien valtakauden aikaisiin pakkosiirtoihin Armeniasta nykyisen Iranin alueelle ja heitä asuu pääasiassa Teheranin ja Isfahanin kaupungeissa ja niiden ympäristössä.
Historia
thumb|vasen|Armenialaisnaisia valokuvassa vuonna 1891–1892. Armenialaisten ja Persian väliset suhteet periytyvät jo Persian zarahustralaiselta ajalta ja esimerkiksi armenialaisessa kristinuskossa on edelleen käytössä joitakin zarahustralaisuudesta johdettuja termejä. Itse Armenian alue oli osa Persian valtakuntaa lähes kahdentoista vuosisadan ajan. Nykyisen Iranin alueella on asunut armenialaisia jo pitkään, mutta nykyisen armenialaisen vähemmistön pääosa juontaa juurensa Safavidien valtakaudella 1600-luvun alkupuolella alkuperäisiltä alueiltaan Iraniin pakkosiirretyistä armenialaisista Abbas I:n valtakaudella. Armenialaisten pakkosiirtojen tarkoituksena oli suojella Persian raja-alueita Osmanien valtakuntaa vastaan ja maan silloisen pääkaupunki Isfahanin nykyaikaistaminen. Varhaisella armenialaisyhteisöllä Persiassa oli sisäinen autonomia ja valtio hoiti suhteitaan yhteisöön kirkon patriarkkojen kautta. Toisaalta armenialaisia myös verotettiin kristittyinä muuta väestöä ankarammin ja heitä myös pakkokäännytettiin ajoittain islamin uskoon. Armenialaista tuli menestyneitä kauppiaita etenkin silkkikaupan saralla. Qajar-dynastian valtakaudella armenialaisia lähetettiin myös diplomaatteina Eurooppaan.
Reza Pahlavin valtaannousu 1920-luvulla merkitsi hankaluuksia armenialaisille. Armenialaiset säilyttivät uskonnollisen ja kulttuurillisen autonomiansa, mutta esimerkiksi armenialaiset koulut suljettiin vuosina 1938–1939. Vielä 1930-luvulla monilla Azerbaidžanin kylillä oli armenialaistaustaiset nimet, mutta ne persialaistettiin 1930-luvun aikana. Tämä politiikka liittyi Reza Pahlavin yrityksiin vahvistaa keskushallinnon valtaa, ja kristityt nähtiin ulkovaltojen vaikutuksen välineenä Persiassa. Reza Pahlavin pojan Mohammad Reza Pahlavin noustua valtaan armenialaiset saivat kuitenkin menetettyjä oikeuksiaan takaisin. Ennen Iranin vallankumousta maassa asui arviolta 300 000 armenialaista, mutta suuri osa heistä muutti Armeniaan Neuvostoliiton hajoamisen jälkeen. Nykyisin armenialaisia on Iranissa 150 000-200 000. Armenialaisille on varattu kaksi paikkaa Iranin parlamentissa, joista toinen kuuluu pohjoiselle yhteisölle Teheranissa ja toinen eteläiselle Isfahanissa.
Kulttuuri
thumb|[[Vankin katedraali Isfahanissa.]] Armenialaiset ovat Iranin suurin kristitty vähemmistö ja todennäköisesti myös suurin muuta, kuin islamia harjoittava vähemmistö ylipäätänsä. Suuri valtaosa heistä kuuluu apostoliseen kirkkoon, jolla on arkkihiippakunnat Teheranissa, Isfahannissa ja Tabrizissa. Pienempi osa kuuluu katolilaiseen ja protestanttisiin kirkkoihin. Suurin osa heistä asuu kaupungeissa, mutta myös kylissä Arakin ja Hamadanin välillä. Armenialaisilla on omia kulttuurillisia järjestöjään ja armenialaista julkaisutoimintaa, kuten sanomalehtiä.
Nodulariini
Nodulariini on tiettyjen sinilevien tuottama maksalle myrkyllinen aine. Sen nieleminen voi aiheuttaa tappavan akuutin maksan vajaatoiminnan ihmisillä ja muilla eläimillä. Sitä tuottavat ainakin jotkin Nodularia- ja Nostoc-suvun sinilevät, kuten Nodularia spumigena. Nodulariini on viidestä aminohaposta koostuva rengasrakenteinen peptidi. Siitä on monia nodulariineiksi kutsuttuja sinilevien tuottamia muunnelmia, jotka ovat myös myrkyllisiä maksalle. Nodulariinia tuottavia sinileväkukintoja esiintyy maailmanlaajuisesti makeassa vedessä ja merivesissä. Niitä on muun muassa Suomen järvissä ja Itämeressä.
Nodulariini nimettiin ja sen osittaisrakenne selvitettiin 1988. Koko rakenne selvitettiin 1989.
Rakenne
Nodulariini on viidestä aminohaposta koostuva rengasrakenteinen peptidi, jonka tietyt syanobakteerit eli sinilevät tuottavat ilman ribosomeja. Toisin sanoen nodulariini on ei-ribosomaalinen syklinen pentapeptidi. Peptidin aminohapoista monet ovat epätavallisia. Nodulariinissa olevat aminohapot ovat ADDA, D-arginiini, D-erytro-β-metyyliasparagiinihappo (asparagiinihappojohdannainen), N-metyylidehydrobutyriini ja D-glutamiinihappo. Nämä on lueteltu siinä järjestyksessä kuin ne ovat nodulariinissa. Näistä vain D-arginiini ja D-glutamiinihappo ovat eliöistä tyypillisesti löytyviä aminohappoja.
Nodulariinista on monia nodulariineiksi kutsuttuja johdannaisia, jotka ovat myös myrkyllisiä. Niissäkin on 5 aminohappoa ja niiden rakenne on lähes sama kuin nodulariinin, mutta jotkin aminohapoista ovat eri. Jotkin sinilevät tuottavat mikrokystiineitä, jotka ovat samalla tapaa myrkyllisiä kuin nodulariinit. Mikrokystiinitkin ovat rengasrakenteisia, mutta toisin kuin nodulariineissa, niissä on 7 aminohappoa. Ne ovat siis syklisiä heptapeptideitä.
Myrkytys
Nodulariinit aiheuttavat myrkytyksen nieltäessä niitä. Näin voi käydä juotaessa vettä, jossa on nodulariineja tuottavia sinileväkukintoja. Nodulariineja kertyy myös simpukoihin, katkarapuihin ja kaloihin, jotka elävät tällaisia kukintoja sisältävissä vesistöissä. Nodulariinipitoisuudet näissä eliöissä voivat olla suuria, joten niiden syöminen voi olla haitallista ihmisille.
Nieltynä nodulariinit imeytyvät ohutsuolesta päätyen muun muassa maksaan ja munuaisiin. Myrkytys kohdistuu lähinnä maksaan. Ihmisten nodulariinimyrkytyksistä on hyvin vähän tutkimustietoa. Ainakin esimerkiksi koirilla nodulariinimyrkytys aiheuttaa oireita aikaisintaan 5 tunnissa. Varhaisoireita voivat olla heikotus, oksentelu, ripuli ja ruokahaluttomuus. Koira voi parantua 24 tunnissa. Muussa tapauksessa myrkytys voi johtaa akuutin munuaisten tai maksan vajaatoiminnan kautta kuolemaan 1–5 päivässä. Vakavassa myrkytyksessä maksassa voi esimerkiksi ilmetä verenvuotoa ja verenkiertovajaus (shokki). Oireiden pahenemisen yhteydessä voi ilmetä muun muassa meleenaa (ulosteen verisyyttä) tai verivirtsaisuutta.
Hiirille nodulariinin LD50 on 30–70 mikrogrammaa vatsakalvoon pistettyä nodulariinia per kehonpainokilogramma (µg/kg). Annos tappaa hiiren 1–3 tunnissa.
Mekanismi
PP1 ja PP2 irrottavat fosfaatteja monista eri proteiineista. Siten niiden esto johtaa liikaan fosfaatteja sisältävien proteiinien kertymiseen maksasoluissa. Altistus nodulariineille muuttaa minuuteissa solujen muotoa rakkulamaiseksi vaikuttamalla niiden tukirankaan, aiheuttaen esimerkiksi tukirangan mikrofilamenttien supistumisen ja yhteen kasautumisen eli aggregaation. Muun muassa tukirangan muutos johtaa lopulta maksasolujen ohjelmoituun solukuolemaan eli apoptoosiin.
Joitakin esimerkkejä tukirangan toimintaan vaikuttavista proteiineista, joiden toimintaa solut säätelevät PP1- ja PP2-välitteisellä fosfaattiryhmien poistolla, ovat plektiini, keratiini 8 (tukirangan keratiinityyppi), keratiini 18, myosiinin kevyet ketjut ja HSP27.
Bełchatówin piirikunta
Bełchatówin piirikunta on yksi Łódźin voivodikunnan piirikunnista. Sen arvioitu väkiluku oli vuoden 2019 lopussa 112 779. Piirikunnan ainoa kaupunkikunta on hallintokeskus Bełchatów. Seitsemän maalaiskuntaa ovat Bełchatów, Drużbice, Kleszczów, Kluki, Rusiec, Szczerców sekä Zelów ja niissä on kylien lisäksi yksi kaupunki; Zelów.
Bełchatówin piirikunnan pinta-alasta arviolta 29,2 prosenttia oli metsän peitossa vuonna 2018.
Bełchatówin piirikunnan työttömyysaste oli vuoden 2018 lopussa 4,8 prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Bełchatówin piirikunnassa arvioitiin olevan 112 779 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 112 983 ja sen ennakoidaan vuoteen 2050 mennessä pienenevän 95 879 asukkaaseen. Alle 18-vuotiaiden arvioitiin vuoden 2019 lopussa muodostaneen 18,7 prosenttia piirikunnan väestöstä, työikäisten 61,5 prosenttia ja eläkeikäisten 19,8 prosenttia väestön keski-iän ollessa 40,9 vuotta. Elävänä syntyneiden määrä oli vuonna 2019 yhteensä 1 123 lasta.
Matolammi (Tampere)
Matolammi on Pirkanmaalla Tampereen Polsossa Teiskon kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,0 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Lammen vedenpinnan korkeus on 110,8 metriä mpy.
Maahockey kesäolympialaisissa 1972
Maahockey oli Münchenin olympialaisissa 1972 kahdettatoista kertaa olympiakisoissa. Joukkueita oli mukana 16 ja ne jaettiin kahteen alkulohkoon.
Stadíou
Stadíou (, ”Stadionin katu”) on katu Ateenan keskustassa Kreikassa. Se kulkee Sýntagma-aukiolta Omónoia-aukiolle.
Stadíou-katu on saanut nimensä Panathinaïkó-stadionista, sillä alkuperäisen suunnitelman mukaan kadun oli tarkoitus yltää Omónoia-aukiolta stadionille asti. Katu päätettiin kuitenkin Sýntagmalle. Katu on vanhan Ateenan pääkatuja ja muodostaa koillisen sivun vanhan keskustan katukolmiossa, jonka kulmissa ovat Sýntagma- ja Omónoia-aukiot sekä Kerameikós. Kolmion muut kadut ovat Ermoú ja Panagí Tsaldári. Stadíoun suuntaisesti sen itäpuolella kulkee Panepistimíou-katu.
Kadun varrella sijaitsevat muun muassa Klafthmónos-aukio sekä Kreikan vanha parlamenttitalo, jossa toimii Kreikan kansallinen historiallinen museo. Kadun varrella sijaitsee myös muita arkkitehtonisesti merkittäviä vanhoja rakennuksia, kuten entinen Kuninkaallinen kirjapaino.
Lepojärvi (Ylöjärvi, Huhkaankylä)
Lepojärvi on Pirkanmaalla Ylöjärvellä Huhkaankylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 1,3 hehtaaria ja se on 300 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 700 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 107,5 metriä mpy.
Chrisann Gordon
Chrisann Gordon (s. 18. syyskuuta 1994) on jamaikalainen pikajuoksija, joka kilpailee pääasiassa 400 metrin juoksussa. Hän on 168 cm pitkä.
Hän voitti maailmanmestaruuden Pekingin maailmanmestaruuskilpailuista 2015 4 × 400 metrin viestijuoksussa. Hän juoksi kultaa voittaneessa Jamaikan joukkueessa alkuerässä, mutta loppukilpailuun hänen tilalleen vaihdettiin toinen urheilija. Rion olympialaisissa 2016 hän juoksi myös vain alkuerässä, kun Jamaika sijoittui toiseksi 4 × 400 metrin viestijuoksussa. Lontoon MM-kilpailuissa 2017 hän karsiutui 400 metrillä välierissä. Pan-Amerikan kisoissa Torontossa 2015 hän sijoittui 400 metrillä neljänneksi ja sai hopeaa 4 × 400 metrin viestissä. Eugenen MM-kilpailuissa 2022 hän karsiutui 800 metrin alkuerissä.
Alle 20-vuotiaiden maailmanmestaruuskilpailuihin Gordon on osallistunut kaksi kertaa. Vuonna 2010 Monctonissa hän sai pronssia 4 × 400 metrin viestijuoksussa. Vuonna 2012 Barcelonassa hän oli 400 metrin juoksussa seitsemäs. Alle 18-vuotiaiden maailmanmestaruuskilpailuissa 2011 Lillessä hän voitti ruotsalaisviestin ja oli 400 metrillä seitsemäs.
Henkilökohtaiset ennätykset
Lähteet: IAAF Tilastopaja
Petaajärvi
Petaajärvi on Pirkanmaalla Ylöjärvellä Huhkaankylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 1,0 hehtaaria ja se on 250 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 450 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 107,5 metriä mpy.
Vasilíssis Amalías
Vasilíssis Amalías (, ”Kuningatar Amalian valtakatu”) on katu Ateenan keskustassa Kreikassa. Se on nimetty kuningatar Amalian mukaan.
Vasilíssis Amalías -valtakatu kulkee Ateenan ydinkeskustassa suunnilleen pohjois–eteläsuuntaisesti vanhankaupungin Plákan itäpuolelta ja Kansallispuutarhan sekä Olympoksen Zeuksen temppelin arkeologisen alueen länsipuolelta. Se saa alkunsa Sýntagma-aukion koillispuolelta Vasilíssis Sofías, Vasiléos Georgíou A' ja Panepistimíou -katujen risteyksestä ja päättyy Andréa Syngroú ja Athanasíou Diákou -katujen risteykseen.
Kadun varrella sijaitsevat Kansallispuutarhan ja Olympoksen Zeuksen temppelin raunioiden lisäksi myös muun muassa Kreikan parlamenttitalo, Tuntemattoman sotilaan hauta, Hadrianuksen kaari, Roomalaisen kylpylän arkeologinen kohde ja Zappeion.
Experiencia Religiosa
"Experiencia Religiosa" on Enrique Iglesiaksen esikoisalbumilta julkaistu single. Laulun on kirjoittanut Chein García Alonso ja se palkittiin vuoden parhaana pop-lauluna. Laulu oli sijalla 33 Yhdysvaltojen BillBoard Hot Latin Tracks -listalla ja sijalla yksi Meksikossa.
Puolan naisten jääkiekkomaajoukkue
Puolan naisten jääkiekkomaajoukkue edustaa Puolaa jääkiekon naisten kansainvälisissä jääkiekko-otteluissa. Joukkue toimii Puolan jääkiekkoliiton alaisuudessa.
Puolassa oli vuonna 2017 noin 360 naisjääkiekkoilijaa. Vuonna 2021 määrä oli pudonnut, ja se oli 320, sama kuin vuonna 2022. Vuoden 2022 lopulla joukkue oli Kansainvälisen jääkiekkoliiton IIHF:n ylläpitämässä maailmanrankingissa 20. sijalla. Joukkue sijoitettin rankingiin ensi kerran vuonna 2011, jolloin se oli 34. sijalla, eli neljänneksi viimeinen. Seuraavaksi vuodeksi joukkue nousi listalla peräti kuusi sijaa. Vuonna 2017 maajoukkue oli jo 21. sijalla. Joukkue onkin pudonnut listalla vain kahtena vuonna.
Valmentajia
Kausilla 2012–2017 joukkuetta valmensi puolalainen Grzegorz Klich. Hänen jälkeensä joukkuetta on valmentanut slovakialainen Ivan Bednar. Nykyinen valmentaja on puolalainen Zbigniew Wrobel.
Airi Tuominen
Airi Inkeri Tuominen (s. 20. heinäkuuta 1937 Ilomantsi) on suomalainen opettaja ja lastenkirjailija.
Lappeenrannassa asuva Tuominen toimi erityis- ja luokanopettajana.
Kaikki pelissä (vuoden 1994 elokuva)
Tuotanto
Elokuvan tuotannon loppusuoralla kuvaukset keskeytyivät varojen puutteen vuoksi. Elokuvasäätiön myönnettyä lisätukea elokuva valmistui ja pääsi ensi-iltaan. Menestys ei yhdeksän miljoonan markan elokuvalla ollut erityinen, ja tuotantoyhtiö meni konkurssiin.
Rahojen käytössä ilmeni väärinkäytöksiä, ja kolmen vuoden kuluttua Ollila tuomittiin puolentoista vuoden ehdolliseen vankeusrangaistukseen avustuspetoksesta, avustuksen väärinkäytöstä, velallisen epärehellisyydestä ja kirjanpitorikoksesta. Lisäksi hänet tuomittiin maksamaan Elokuvasäätiölle ja tuotantoyhtiön konkurssipesälle vahingonkorvauksia.
Juoni
Elokuvan alussa tehdään elokuvaa. Käy ilmi, että käsikirjoittaja on kirjailija Pentti Töysä, joka haluaa muuttaa käsikirjoitusta siten, että siitä paljastuu paikkakunnalla tehty rikos. Töysä murhataan. Murhan selvittelyn aikana sattuu toinen kuolemantapaus: veturinkuljettaja Halme löytyy kuolleena. Halmeen kuolema verhotaan itsemurhaksi, ja Halmeesta tehdään Töysän murhaaja, jolloin juttu katsotaan muka ratkenneeksi. Tapahtumien taustalla on menneisyyteen kohdistuvaa katkeruutta ja talousrikos, johon ministeri on sotkeutunut.
Arviot
Suomalaisissa aikalaisarvioissa elokuvaa pidettiin ammattitaitoisesti tehtynä rehellisenä viihdejännärinä mutta kovin köykäisenä. Elokuvan katsonut Varietyn kriitikko kuitenkin kiittää sitä veteraanin tekemäksi raikkaaksi ja nuorekkaaksi elokuvaksi.
HMS Minstrel (1911)
HMS Minstrel oli Britannian kuninkaallisen laivaston Acorn-luokan hävittäjä.
Valmistus
Alus tilattiin John I. Thornycroft and Companyltä Woolstonista, missä köli laskettiin 11. maaliskuuta 1910. Alus laskettiin vesille 2. helmikuuta 1911 ja valmistui vielä samana vuonna toukokuussa.
Palvelus
Alus lainattiin kesäkuussa 1917 keisarillisen Japanin laivastolle, joka nimesi sen Sendaniksi. Alus palautettiin 1919 ja myytiin 1. joulukuuta 1921 romutettavaksi.
Õrsava
Õrsava (myös Ersava ) on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan.
Kylä sijaitsee 40 metrin korkeudella merenpinnasta. Linnuntietä Õrsavasta on matkaa Värskan kunnan keskukseen noin 1,5 kilometriä, Määsovitsaan n. 2 km, Verhulitsaan n. 1,3 km, Väike-Rõsnaan n. 4,2 km, Tonjaan n. 4,7 km ja Lutepäähän n. 5,4 km.
Kylän alueella sijaitsee Õrsavan järvi, joka on osa Värskan lahtea. Järven rannalla sijaitsi Viron ensimmäisen itsenäisyyskauden aikana Värskan leiri, koko nimeltään Viron Tasavallan Puolustusvoimien Petserin Pohjoisleiri.
Nokipöllö
Nokipöllö (Tyto tenebricosa) on tornipöllöjen heimoon kuuluva lintu. Se on keskikokoinen tai suuri lintu, joka elää Kaakkois-Australiassa ja Uuden-Guinean vuoristometsissä ja on nähty myös Bassinsalmessa Flindersinsaarella.
Ne ovat yölintuja ja piileksivät ontoissa puunrungoissa, luolissa ja suurissa tiheälehtisissä puissa. Niiden kutsuääni on vihlova huuto, joka voi kestää kaksikin sekuntia.
Ulkonäkö
Nokipöllöjen päässä on pieniä valkoisia pilkkuja ja siivissä siellä täällä valkoisia pilkkuja. Naaraat ovat vaaleampia kuin koiraat. Naaraiden pituus on 37–43 cm ja ne painavat 750–1 000 g. Koiras on pienempi. Sen pituus on 37–43 cm ja se painaa 500–700 g. Siiven pituus on 30–40 cm. Silmät ovat suuret ja tummat, naama suuri ja pyöreä. Naama on tummanharmaa tai noenmusta, ja siinä on paksut mustat reunat. Nokipöllön yläosa on musta tai tummanharmaa, sen alaosa on vaalemapi. Pyrstö on lyhyt ja jaloissa on höyhenten peittämät suuret mustat kynnet.
Bernt Ericsson
Bernt "Bempa" Ericsson (s. 5. toukokuuta 1942) on ruotsalainen jääpalloilija. Hän oli ensimmäinen yli sata maaottelua pelannut jääpalloilija. Kaikkiaan hän pelasi Ruotsin maajoukkueessa 109 maaottelua ja kahdeksat MM-kisat. Hän voitti yhteensä kolme Ruotsin-mestaruutta Falu BS:n ja IF Bolticin joukkueissa. Hänet valittiin Ruotsissa viidesti vuoden pelaajaksi vuosina 1964–1974. Hän lopetti peliuransa vuonna 1979.
Mustalammi (Tampere, Kämmenniemi)
Mustalammi on Pirkanmaalla Tampereen Kämmenniemessä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,1 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Håkan Sundin
Håkan Sundin (29. toukokuuta 1942 – 13. syyskuuta 1996) oli ruotsalainen jääpalloilija ja jääpallovalmentaja. Hän pelasi Ruotsin maajoukkueessa 70 maaottelua ja neljät MM-kisat. Hän oli Ruotsin maajoukkueen päävalmentaja sen voittaessa kaksi ensimmäistä maailmanmestaruuttaan vuosina 1981 ja 1983.
Wallace K. Harrison
Wallace Kirkman Harrison (1895–1981) oli yhdysvaltalainen arkkitehti, jonka tunnetuimpiin töihin kuuluvat muun muassa New Yorkissa sijaitsevat Metropolitan-ooppera, YK:n päämaja ja Rockefeller Center. Vuonna 1945 Harrison perusti arkkitehtitoimiston Max Abramowitzin kanssa.
ZERO (suklaa)
thumb|250px|right|ZERO-patukka avattuna. ZERO on The Hershey Companyn valmistama patukka. ZERO tuli tuotantoon vuonna 1920; se sisältää sekoituksen karamellia, pähkinää ja mantelinougat’ta, joiden päälle on tehty valkotoffeepeite. Sen ulkopuolinen valkoinen väri, joka on vähän käytetty väri suklaapatukoissa, on muodostunut sen tavaramerkiksi.
Historia
ZERO-patukkaa valmisti alun perin Hollywood Brands -yhtiö Minneapoliksessa, Minnesotassa. Patukkaa markkinoitiin ensin vuodesta 1920 vuoteen 1934 asti ”Double Zero Bar” -tuotemerkillä, mutta vaihdettiin sen jälkeen ZERO-tuotemerkiksi. Alkuperäisen patukan valmistusta jatkettiin uuden nimityksen jälkeen Centraliassa, Illinoisissa.
Hollywood Brands myytiin ensin vuonna 1967 Consolidated Food Corporationille (joka tuli myöhemmin Sara Leeksi), ja se pelasti tuotannon, kun tulipalo tuhosi Centralian tehtaan vuonna 1980. Uusi tehdas avattiin vuonna 1983, ja vuonna 1988 suomalainen Huhtamäki Oy osti Hollywood Brandsin, josta tuli osa Leafiä.
Hershey Foods osti Leaf North American makeistoiminnat vuonna 1996 ja jatkoi sen myötä ZERO-patukan valmistamista.